《送会天元住绍兴能仁寺》
明代·溥洽

许询故宅祗园寺，童稚嬉游不记年。楼阁参差霄汉上，山川迢递斗牛边。

萦池昼引芙蕖水，负郭秋登䆉稏田。今日送君迷旧迹，都门回首一凄然。

作者简介：（1346—1426）明僧。浙江山阴人，字南洲，俗姓陆。出家于普济寺。研习佛经，旁通儒学，工诗文。洪武二十二年召为僧录司右讲经。永乐初为右善世，曾被诬左迁。仁宗时乞居南京报恩寺养老。有《雨轩集》。